**cu privire la aprobarea Regulamentului sanitar privind limitele maxime de reziduuri ale produselor fitosanitare din sau de pe produse alimentare și hrană de origine vegetală și animală pentru animale**

În temeiul prevederilor art. 6 din Legea nr. 10/2009 privind supravegherea de stat a sănătății publice (Monitorul Oficial al Republicii Moldova, 2009, nr. 67, art.183) cu modificările ulterioare, art. 25 lit. l) din Legea nr. 306/2018 privind siguranța alimentelor, (Monitorul Oficial al Republicii Moldova, 2019, nr. 59-65, art. 120), cu modificările ulterioare,

Guvernul HOTĂRĂȘTE:

Prezentul Regulament transpune parțial Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrană de origine vegetală și animală pentru animale și de modificare a Directivei 91/414/CEE, publicat în Jurnalul Oficial al Uniunii Europene (JO) nr.70, 16 martie 2005, pct.1, așa cum a fost modificat ultima dată prin Regulamentul CE 2023/679 al Comisiei din 23.03.2023 de modificare a anexelor II și III la Regulamentul (CE) nr. 396/2005 al Parlamentului European și al Consiliului în ceea ce privește limitele maxime de reziduuri pentru piridaben, piridat, piriproxifen și triclopir din sau de pe anumite produse.

1. Se aprobă Regulamentul sanitar privind limitele maxime de reziduuri ale produselor fitosanitare din sau de pe produse alimentare și hrană de origine vegetală și animală pentru animale (se anexează).
2. Controlul asupra executării prezentei Hotărâri se pune în sarcina Ministerului Sănătății și Agenției Naționale pentru Siguranța Alimentelor conform domeniilor de competență stabilite în Legea nr. 306/2018 privind siguranța alimentelor și Legea nr. 221/2007 privind activitatea sanitară veterinară.
3. Hotărârea Guvernului nr. 1191/2010 cu privire la aprobarea Regulamentului sanitar privind limitele maxime admise de reziduuri ale produselor de uz fitosanitar din sau de pe produse alimentare şi hrană de origine vegetală şi animală pentru animale (Monitorul Oficial al Republicii Moldova Nr.5-14 din 14.01.2011, art. 03), se abrogă.
4. Ministerul Sănătății, în termen de 2 luni, va aproba actele necesare pentru implementarea prezentei hotărâri.

**Prim-ministru DORIN RECEAN**

Contrasemnează:

Viceprim-ministru,

ministrul agriculturii

și industriei alimentare Vladimir BOLEA

Ministrul sănătății Ala Nemerenco

Vizează:

Secretar general al Guvernului Artur MIJA

Aprobată în şedinţa Guvernului

din

Aprobat

prin Hotărârea Guvernului nr. \_\_\_\_\_\_\_\_din 2023

**REGULAMENT SANITAR**

**privind limitele maxime de reziduuri ale produselor fitosanitare din sau de pe produse alimentare și hrană de origine vegetală și animală pentru animale**

Prezentul Regulament sanitar privind limitele maxime de reziduuri ale produselor fitosanitare din sau de pe produse alimentare și hrană de origine vegetală și animală pentru animale (în continuare – Regulament) are ca scop asigurarea unui nivel înalt de protecție a sănătății populației și inofensivității alimentelor.

**CAPITOLUL I**

**Dispoziții generale**

1. Prezentul Regulament definește cadru juridic de reglementare a limitelor maxime de reziduuri (în continuare – LMR) ale produselor fitosanitare din sau de pe produse alimentare și hrana de origine vegetală și animală pentru animale, responsabilitățile autorităților competente și operatorilor economici din domeniu alimentar și hranei pentru animale, procedurile de control pentru a asigura conformitatea cu LMR-urile stabilite, în scopul asigurării unui nivel ridicat de protecție a consumatorilor.
2. Prezentul Regulament se aplică produselor de origine vegetală și animală sau anumitor părți din produsele în cauză, destinate utilizării ca produse alimentare sau hrană pentru animale proaspete, transformate și/sau compozite, și în sau pe care pot exista reziduuri de ale produselor fitosanitare, stabilite de Ministerul Sănătății.
3. Prezentul Regulament nu se aplică produselor în cazul în care se demonstrează faptul că, acestea sunt destinate:
4. fabricării altor produse decât a celor alimentare și hranei pentru animale;
5. însămânțării sau plantării;
6. unor activități, autorizate prin cadru normativ, pentru testări privind substanțele active.
7. În sensul prezentului Regulament, termenii utilizați se definesc după cum urmează:
8. *bune practici agricole (BPA)* – modalitățile de utilizare a produselor fitosanitare recomandate, autorizate sau considerate inofensive de legislația națională, în condiții reale, în toate stadiile de producție, depozitare, transportare, distribuție și transformare a produselor alimentare și a hranei pentru animale; practicile în cauză presupun, de asemenea, principii de control integrat al organismelor dăunătoare dintr-o anumită zonă climatică, precum și utilizarea cantității minime a produsului fitosanitar și stabilirea și/sau LMR provizorii la cel mai scăzut nivel posibil care să permită obținerea efectului dorit;
9. *reziduuri ale produselor fitosanitare* – reziduurile, inclusiv substanțele active, substanțele metabolice și/sau produsele obținute în urma degradării sau reacției substanțelor active utilizate în prezent sau trecut în produsele fitosanitare din sau de pe produsele, în special reziduurile a căror prezență poate fi cauzată de o utilizare a substanțelor active în scopuri fitosanitare, veterinare sau ca biocide;
10. *limita maximă de reziduuri (LMR)* – o limită maximă de reziduuri ale produselor fitosanitare autorizată din sau de pe produsele alimentare sau hrana pentru animale, stabilite pe baza BPA și a celui mai scăzut nivel de expunere, care să permită protejarea tuturor consumatorilor vulnerabili;
11. *test de competență* – un test comparativ, în cadrul căruia mai multe laboratoare efectuează analiza unor probe identice, ceea ce permite evaluarea calității analizelor efectuate de fiecare laborator în parte.

**CAPITOLUL II**

**Limite maxime de reziduuri (LMR) ale produselor fitosanitare**

1. Ministerul Sănătății, având la bază reglementările Uniunii Europene, stabilește:
2. lista de produse alimentare și hrană de origine vegetală și animală pentru animale;
3. LMR ale produselor fitosanitare;
4. LMR provizorii ale produselor fitosanitare;
5. lista de substanțe active din produse fitosanitare care nu necesită LMR;
6. valori implicite pentru produsele, grupe de produse și/sau părțile de produse asupra cărora nu au fost stabilite limite specifice;
7. combinații de substanțe active – produse, utilizate pentru tratarea recoltei.
8. Lista produselor alimentare, LMR și substanțelor active menționate în pct. 5 se aprobă prin ordinul ministrului sănătății cu publicarea în Monitorul Oficial al Republicii Moldova și se actualizează în mod regulat, în concordanță cu modificările operate la nivelul Uniunii Europene.
9. Din momentul introducerii pe piață, produsele de origine vegetală și animală sau anumite părți din produsele în cauză, destinate utilizării ca produse alimentare sau hrană pentru animale proaspete ce fac parte din lista aprobată de către autoritățile centrale responsabile de domeniu, nu pot conține reziduuri care să depășească:
10. LMR stabilite pentru produsele în cauză,
11. 0,01 mg/kg, în ceea ce privește produsele pentru care nu s-a stabilit nici o LMR, cu excepția cazului în care s-au stabilit alte valori implicite pentru anumite substanțe active, având în vedere metodele analitice disponibile.
12. Limite maxime de reziduuri nu se aplică produselor alimentare și hrană de origine vegetală și animală pentru animale, care sunt destinate exportului în alte țări și tratate înainte de exportare, în cazul în care se demonstrează în mod satisfăcător că țara de destinație pretinde sau acceptă tratamentul în cauză, pentru a preveni introducerea de organisme nocive pe teritoriul său.
13. Prin derogare de la pct. 7 a prezentului Regulament, în urma unui tratament prin afumare aplicat ulterior recoltei, Agenția Națională pentru Siguranța Alimentelor (în continuare – ANSA) poate autoriza reziduurile de substanță activă, care depășesc LMR stabilite, în cazul în care combinațiile de substanță activă – produs fac parte din lista aprobată de către autoritățile centrale responsabile de domeniu și sunt respectate următoarele condiții:

a) produsele în cauză nu sunt destinate consumului imediat;

b) se efectuează controale eficiente pentru a evita furnizarea directă a acestor produse către utilizatorul final sau consumator, iar în cazul în care sunt furnizate acestora, să se asigure că conținutul reziduurilor nu mai depășește limitele maxime stabilite.

1. Produsele pentru care sunt stabilite LMR și care nu sunt în conformitate cu limitele aprobate, nu pot fi transformate și/sau amestecate cu alte produse asemănătoare sau nu, în vederea introducerii pe piață ca produse alimentare sau hrană pentru animale sau a utilizării ca hrană pentru animale.
2. În cazul în care nu sunt stabilite LMR pentru produsele alimentare sau hrana pentru animale transformate și/sau compozite, se aplică LMR stabilite pentru produsul corespunzător, având în vedere variațiile nivelului reziduurilor de produse fitosanitare cauzate de procesul de transformare și/sau de amestecare.
3. Operatorii din domeniul alimentar și hranei pentru animale duc răspundere contravențională în conformitate cu legislația în vigoare pentru încălcarea prevederilor prezentului Regulament și/sau nerespectarea LMR în produsele alimentare.

**CAPITOLUL III**

**Programul anual de monitorizare a reziduurilor ale produselor fitosanitare**

1. ANSA de comun cu Ministerul Sănătății elaborează aprobă și publică Programul anual de monitorizare a reziduurilor ale produselor fitosanitare din sau de pe produse alimentare și hrană de origine vegetală și animală pentru animale ale produselor fitosanitare (în continuare – Program anual de monitorizare a reziduurilor), care face parte din Planul național multianual de acțiuni privind diminuarea riscurilor asociate utilizării produselor de uz fitosanitar.
2. Programul anual de monitorizare a reziduurilor se bazează pe evaluarea riscurilor și conține cel puțin următoarele informații:
3. produsele care trebuie supuse prelevării;
4. numărul probelor care trebuie prelevate și analizele care trebuie efectuate;
5. produsele fitosanitare care trebuie analizate;
6. criteriile în baza cărora va fi elaborat programul și, în special:

* (i) combinațiile produsul fitosanitar – produs agroalimentar, care trebuie selecționate,
* (ii) ponderea consumului de produs în regimul alimentar național;
* (iii) rezultatele programelor de control precedente.

1. ANSA aplică metode de prelevare a probelor, stabilite de Guvern, pentru controlul oficial al reziduurilor de ale produselor fitosanitare de pe și din plante și produse de origine vegetală și animală.
2. Investigațiile de laborator pentru determinarea conținutului de reziduuri de ale produselor fitosanitare se efectuează prin metode validate.
3. Laboratoarele acreditate responsabile de analiza probelor pentru efectuarea controalelor oficiale asupra reziduurilor produselor fitosanitare participă la testările de competență aplicabile reziduurilor de produse fitosanitare conform SM SR EN ISO/IEC 17025:2018 „Cerințele generale pentru competența laboratoarelor de încercări și etalonări”.
4. Anual, până în luna martie, ANSA elaborează și publică Raportul privind monitorizarea LMR, asigurând transparența și informarea corespunzătoare a publicului.
5. Raportul anual privind monitorizarea LMR de reziduurile ale produselor fitosanitare conține cel puțin următoarele informații:
6. analiza rezultatelor controalelor oficiale și orice altă informație relevantă și disponibilă;
7. expunerea eventualelor motive din cauza cărora LMR au fost depășite, însoțite eventual de observații pertinente cu privire la posibilele soluții în materie de gestionare a riscurilor;
8. evaluarea gradului de expunere a consumatorilor la reziduurile de produse fitosanitare, conform informațiilor obținute în baza controalelor oficiale.
9. Raportul anual privind monitorizarea LMR de reziduurile ale produselor fitosanitare se publică pe pagina web oficială a ANSA și se prezintă, la cerere, Comisiei Europene.

**CAPITOLUL IV**

**Responsabilitățile Agenției Naționale pentru Siguranța Alimentelor și Agenției Naționale pentru Sănătate Publică în cadrul Programelor anuale de monitorizare a reziduurilor**

1. ANSA execută următoarele atribuții în cadrul Programelor anuale de monitorizare a reziduurilor de ale produselor fitosanitare:
2. efectuarea controalelor oficiale;
3. prelevarea probelor de la diferiți producători, importatori, distribuitori sau comercianți pentru a asigura reprezentativitatea rezultatelor;
4. analiza probelor, identificarea ale produselor fitosanitarelor existente în acestea, precum și a nivelurilor de reziduuri;
5. publicarea rapoartelor.
6. Controalele oficiale se efectuează la toate etapele lanțului alimentar, în conformitate cu prevederile Legii nr. 131 din 2012 privind controlul de stat asupra activității de întreprinzător, în funcție de riscuri și în conformitate cu graficul de monitorizare aprobat prin Programul anual de monitorizare a reziduurilor.
7. În procesul efectuării controalelor oficiale ANSA prelevă un anumit număr și o gamă suficientă de probe, astfel încât rezultatele studiului să fie reprezentative pentru piață. Prelevarea de probe se într-un loc cât mai apropiat de locul de furnizare, inclusiv la posturile de inspecție la frontieră, pentru a putea lua ulterior toate măsurile coercitive.
8. Produsele alimentare și hrana pentru animale depistate neconforme prezentului Regulament și LMR aprobate sunt retrase de pe piață în temeiul prescripției emise de către ANSA.
9. ANSA informează consumatorii în mod deschis și transparent despre fiecare caz de depistare a produselor vegetale cu depășiri a LMR ale produselor fitosanitare care sunt introduse pe piață.
10. ANSP exercită următoarele atribuții din perspectiva sănătății publice:
11. evaluează riscurile toxicologice asupra sănătății consumătorilor;
12. publică rezultatele analizelor pe pagina web oficială a ANSP;
13. elaborează și publică recomandări pentru populație, cum ar fi modul de consum responsabil și precauții de siguranță pentru a minimiza expunerea la reziduurile de ale produselor fitosanitare.

**CAPITOLUL V**

**Măsuri de urgență**

28. În cazuri de urgență (alerte a Organizației Mondiale a Sănătății, Autorității Europene pentru Siguranța Alimentară, Agenției Europene pentru Produse Chimice, înștiințărilor sistemului rapid de alertă pentru alimente sau sesizări din partea altor entități de stat), în vederea protejării sănătății consumătorilor:

1) ANSA adoptă măsuri urgente pentru protecția sănătății consumatorilor și animalelor prin:

1. interzicerea plasării pe piață sau a comercializării produsului alimentar;
2. interzicerea plasării pe piață sau a comercializării hranei de origine vegetală și animală pentru animale;
3. stabilirea unor condiții speciale pentru produsele alimentare sau hrana pentru animale respective;

2) ANSP adoptă măsurile urgente de protecție a sănătății populației prin:

1. evaluarea riscurilor asupra sănătății publice,
2. elaborarea recomandărilor pentru populație.

29. Termenul de luarea deciziilor de către ANSA și ANSP în contextul situațiilor stipulate în pct. 28 a prezentului Regulament se stabilește de maxim șapte zile în cazul produselor proaspete.